Twee beweer hulle kan treinspoor verkoop | Maroela Media
'n 41-jarige sakeman het 'n bloutjie geloop toe hy R1,5 miljoen oorbetaal het aan twee mans wat aangevoer het hulle het magtiging om 'n Transnet-treinspoor in die Oos-Kaap te verkoop.
Mthuthuzeli Swartz (58) is Dinsdag deur die Valke se eenheid wat ernstige georganiseerde misdaad ondersoek, in hegtenis geneem. Hy het dieselfde dag in die hof verskyn op aanklag van bedrog, diefstal en geldwassery, het kapt. Anelisa Feni, woordvoerder van die Valke, gesê.
Die staat voer aan Swartz en 'n medepligtige het die 41-jarige sakeman oortuig dat hulle magtiging het om die Transnet-spoorlyn tussen Elliot en Maclear te verkoop. "Die sakeman het die R1,5 miljoen aan die verdagtes oorbetaal, maar het nooit die spoorlyn ontvang nie."